**Vincent Guo Xijin** (født i 1958 i Folkerepublikken Kina) er en kinesisk katolsk prelat, tilknyttet den såkalte «undergrunnskirken», den Roma-tro katolske kirke i Kina. Han ble i juli 2016 biskop av Mindong. Trofast mot Den hellige stol er han konstant under press fra kommunistiske myndigheter, som regelmessig beordrer fengsling eller internering av ham, eller holder ham i husarrest.

Liv og virke
------------

### Prest

Vincent Guo Xijin ble ordinert til prest i 1984 for bispedømmet Mindong i Fujian, som har omtrent 90.000 katolikker, hvorav det overveldende flertall innen de såkalt «hemmelige» kirkelige strukturer. Som trofast mot Den hellige stol ble han nøye overvåket av kommunistiske myndigheter. Han ble fengslet flere ganger: først fra 1990 til 1992, deretter fra 1993 til 1994 og igjen i 1996. Siden 2006 har han jevnlig vært satt i «husarrest» på politihoteller.

### Biskop

Han ble ordinert til koadjutorbiskop av Mindong den 28. desember 2008, og etterfulgte biskop Vincent Huang Shoucheng ved sistnevntes død 30. juli 2016. Men skjønt han ble anerkjent som den legitime biskop av bispedømmet av Pavestolen, bler han ikke det av kinesiske kommunistiske myndigheter, som foretrakk å utnevne biskop Vincent Zhan Silu, ordinert 6. januar 2000 uten mandat fra Roma. I april 2017 ble biskop Guo Xijin dermed fjernet av politiet samtidig med sin generalvikar, fader Zhu, og sin kansler, fader Xu. I følge Ucanews «innbød» provinsens byrå for religiøse anliggender disse prestene om å delta på «studiesesjoner» i omtrent 20 dager. Målet syntes å ha vært å hindre biskopen fra å kunne presidere over feirinene ai Den stille uke og Påsken, sammtidig å forsøke å presse ham til å innrette seg etter regjeringens religionspolitikk.

I januar 2018, etter den provisoriske var blitt inngått mellom Roma og Beijing, ba Den hellige stol biskop Guo Xijin om å trekke seg til fordel for biskop Vincent Zhan Silu - som var en ekskommunisert biskop, medlem av «den offisielle kirke» og deretter inntil da ansett som illegitim av pavedømmet - å bli sistnevntes hjelpebiskop. Dette aksepterte prelaten, for ikke å skade den fremlagte avtalen, som kunne sette en stopper for det skisma eller skismalignende tilstand som hadde rådet siden 1956.

Det kommunistiske regime forble likevel misfornøyd og forbød, til tross for den diplomatiske avtalen, biskop Guo å utføre sine biskopelige funksjoner inntil han sluttet seg fullt og helt til den offisielle kirke, som for mange kinesiske katolikker fortsatt fremstod som en skismatisk kirke. Biskop Guo klargjorde deretter at han *«ikke planlegger å gjøre det tjenestemennene ber ham om»*. Han presiserte: *«Regjeringen har allerede bestemt seg for å forfølge prestene som nekter å undertegne søknad [om offisielt medlemskap i Kirken]. Hvis jeg ikke kan beskytte dem, er det ikke verdt å bli anerkjent som hjelpebiskop. Jeg er klar til å møte forfølgelse sammen med andre prester.»*

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Erkebiskop Mario Zanin (1890-1958) \*1934
* Kardinal Paul Yü Pin (Yu Bin) (1901-1978) \*1936
* Biskop Giuseppe Ferruccio Maurizio Rosà (1888-1961) \*1946
* Biskop Peter Joseph Fan Xueyan (1907-1992) \*1951
* Biskop Francis Zhou Shanfu (1915-1989) \*1981
* Biskop Vincent Huang Shoucheng (1923-2016) \*1985
* Biskop *Vincent Guo Xijin* (1958-) \*2008

Referanser
----------

1. 1 2  «Dans le Fujian, à l’approche de la Semaine Sainte, un évêque « clandestin » est soustrait à son diocèse par la police». Arkivert fra originalen 26. november 2022. Besøkt 26. november 2022.
2. ↑  «ASIE/CHINE - Retour à la Maison du Père de S.Exc. Mgr Huang Shoucheng, évêque de Xiapu». Arkivert fra originalen 16. april 2017. Besøkt 26. november 2022.
3. ↑  Chine – La police soustrait un deuxième évêque à son diocèse
4. ↑  John Baptist Lin: *The Vatican asks legitimate bishops to step aside in favour of illegitimate ones* Asia News, 22. januar 2018. lest 11. april 2019.
5. ↑  Claire Lesegretain: *Un évêque chinois empêché de concélébrer la messe chrismale*, La Croix, 9. april 2019  lest 2019-04-11.
6. ↑  http://www.catholic-hierarchy.org guoxij.html, lest 26. november 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |